CELEX: 32020R0278
Language: el
Date: 2020-02-27 00:00:00
Title: Εκτελεστικός κανονισμός (ΕΕ) 2020/278 της Επιτροπής της 27ης Φεβρουαρίου 2020 για τον καθορισμό του μέγιστου ποσού ενίσχυσης για την ιδιωτική αποθεματοποίηση ελαιολάδου στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2019/1882

28.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 59/4
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/278 ΤΗΣ ΕΠΙΤΡΟΠΗΣ
         της 27ης Φεβρουαρίου 2020
         για τον καθορισμό του μέγιστου ποσού ενίσχυσης για την ιδιωτική αποθεματοποίηση ελαιολάδου στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2019/1882
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (1), και ιδίως το άρθρο 4 παράγραφος 2 πρώτο εδάφιο στοιχείο α),
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (2), και ιδίως το άρθρο 18 παράγραφος 2,
         Εκτιμώντας τα ακόλουθα:
         
                     (1)
                  
                  
                     Με τον εκτελεστικό κανονισμό (ΕΕ) 2019/1882 της Επιτροπής (3) προκηρύχθηκε διαγωνισμός για την ιδιωτική αποθεματοποίηση ελαιολάδου.
                  
               
                     (2)
                  
                  
                     Βάσει των προσφορών που παραλήφθηκαν κατά την υποπερίοδο υποβολής προσφορών που λήγει στις 25 Φεβρουαρίου 2020, της μέγιστης συνολικής ποσότητας που πρόκειται να αποθεματοποιηθεί, του εκτιμώμενου κόστους αποθεματοποίησης και άλλων σχετικών πληροφοριών για την αγορά, είναι σκόπιμο να καθοριστεί το μέγιστο ποσό ενίσχυσης για την αποθεματοποίηση 41 644,28 τόνων ελαιολάδου για περίοδο 180 ημερών, προκειμένου να μετριαστεί η δύσκολη κατάσταση στην αγορά.
                  
               
                     (3)
                  
                  
                     Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Όσον αφορά τις προσφορές που υποβλήθηκαν στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2019/1882 κατά τη διάρκεια της υποπεριόδου που λήγει στις 25 Φεβρουαρίου 2020, το μέγιστο ποσό ενίσχυσης για την ιδιωτική αποθεματοποίηση ελαιολάδου ανέρχεται σε:
            
                        α)
                     
                     
                        0,83 EUR ανά τόνο εξαιρετικού παρθένου ελαιολάδου ανά ημέρα·
                     
                  
                        β)
                     
                     
                        0,83 EUR ανά τόνο παρθένου ελαιολάδου ανά ημέρα·
                     
                  
                        γ)
                     
                     
                        0,83 EUR ανά τόνο μειονεκτικού ελαιολάδου (λαμπάντε) ανά ημέρα·
                     
                  
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Φεβρουαρίου 2020.
            
               
                  Για την Επιτροπή
               
               
                  εξ ονόματος της Προέδρου,
               
               María Ángeles BENÍTEZ SALAS
               
                  Ασκούσα καθήκοντα γενικής διευθύντριας
               
               
                  Γενική Διεύθυνση Γεωργίας και Αγροτικής Ανάπτυξης
               
            
         
         
            (1)  ΕΕ L 346 της 20.12.2013, σ. 12.
         
            (2)  ΕΕ L 347 της 20.12.2013, σ. 671.
         
            (3)  Εκτελεστικός κανονισμός (ΕΕ) 2019/1882 της Επιτροπής της 8ης Νοεμβρίου 2019 (ΕΕ L 290 της 11.11.2019, σ. 12).